Ке́рсталла, Наса́ралла, Эрмало́йн дин
(; ) — иза дуьненан а, Ибрахӏиман динех а цхьа доккха дин ду, 33-чу шарахь гергга Пиластӏинехь ӏиса пайхамаран ﷺ дахарна а, цуьнан шариӏатна а, цуьнга доссийначу Инжилна а гонаха кхолладелла. Цуьнан агӏончийн дукхалла 2,5 млрд гергга ю, ткъа географин даржаран агӏора — хӏор махкахь цхьаъ хилла а керстанан юкъаралла йу.

Юьхьанца Дела цхьаъ веш хилла дин ду. Керстанаш тешаш бу ӏиса пайхамар Масихь а ву, Делан кӏант а ву, адамаш кӏелхьалдаьккхинарг а ву аьлла. Ткъа Аллахӏа цара Шена тӏехь кхоьллина йолу харцонаш а, церан нийса доцу тешар (ӏакъидат) а Сийлахьчу Къуръан чохь билгалдина массийта сураташ чохь, царна инкарло еш.

Керсталлахь коьрта йолу тобанаш ю: католицизм — 1,3 млрд гергга адам; протестанталла — 800 млн гергга; православи — 280 млн гергга; Малхбалехьара православин килсаш (миафизитство) а, Малхбалехьара Ассирийн килс (несторианство) а 70—80 млн.

Кхолладалар а, даржар а

Керсталла кхолладелла I-чу бӏешарахь Пиластӏинехь, йуьцхьанца жуьгташна а, Товратан жуьгталлин мессианистийн боламийн контекстехь арамийн мотт буьйцучу бахархошна а юкъахь. Ша кхолладеллачу дуьххьара итт шарахь и гӏараделира Шема махкахь а, кхийолчу провинцешкахь а, тӏаьхьо — кхийолчу этнически тобанаш юкъахь а. Риман императоран Неронан заман чохь керсталла гӏарадаьлла девзаш дар Риман империн дукхаха йолчу провинцешкахь.

Пачхьалкхан дин ду аьлла керсталла дуьххьара тӏелаьцна хилла Йоккхачу Эрмалойчохь 301-чу шарахь.
Керсталла